CELEX: 52011DP0029
Language: hu
Date: 2011-02-03 00:00:00
Title: Deutsch Tamás mentelmi jogának felfüggesztése Az Európai Parlament 2011. február 3-i határozata a Deutsch Tamás mentelmi jogának felfüggesztésére irányuló kérelemről (2010/2123(IMM))

22.6.2012   
            
            
               HU
            
            
               Az Európai Unió Hivatalos Lapja
            
            
               CE 182/18
            
         2011. február 3., csütörtökDeutsch Tamás mentelmi jogának felfüggesztése
   P7_TA(2011)0029
   Az Európai Parlament 2011. február 3-i határozata a Deutsch Tamás mentelmi jogának felfüggesztésére irányuló kérelemről (2010/2123(IMM))
   2012/C 182 E/06
   
      Az Európai Parlament,
   
               —
            
            
               tekintettel a Deutsch Tamás mentelmi jogának felfüggesztésére irányuló, a magyar igazságügyi hatóságok által 2010. június 9-én eljuttatott és a plenáris ülésen 2010. július 8-án bejelentett kérelemre,
            
         
               —
            
            
               miután eljárási szabályzata 7. cikke (3) bekezdésének megfelelően meghallgatta Deutsch Tamást,
            
         
               —
            
            
               tekintettel az Európai Unió 1965. április 8-i, kiváltságokról és mentességekről szóló jegyzőkönyvének 8. és 9. cikkére, valamint az Európai Parlament képviselőinek közvetlen és általános választójog alapján történő választásáról szóló 1976. szeptember 20-i okmány 6. cikkének (2) bekezdésére,
            
         
               —
            
            
               tekintettel az Európai Unió Bíróságának 1964. május 12-i, 1986. július 10-i és 2008. október 21-i ítéletére (1),
            
         
               —
            
            
               tekintettel az Európai Parlament magyarországi képviselőinek jogállásáról szóló 2004. évi LVII. törvény 10. §-ának (2) bekezdésére, az országgyűlési képviselők jogállásáról szóló 1990. évi LV. törvény 5. §-ának (1) bekezdésére és a 2004. évi LVII. törvény 12. §-ának (1) bekezdésére,
            
         
               —
            
            
               tekintettel eljárási szabályzata 6. cikkének (2) bekezdésére, valamint 7. cikkére,
            
         
               —
            
            
               tekintettel a Jogi Bizottság jelentésére (A7-0015/2011),
            
         
               A.
            
            
               mivel egy magyar állampolgár büntetőeljárást indított Deutsch Tamás, az Európai Parlament képviselője ellen, akit a Budapesti II. és III. Kerületi Bíróságon rágalmazással vádolnak a magyar Büntető Törvénykönyv 179. §-a (2) bekezdésének b) és c) pontja értelmében,
            
         
               B.
            
            
               mivel az Európai Unió kiváltságairól és mentességeiről szóló jegyzőkönyv 9. cikkében foglaltak értelmében az Európai Parlament ülésszakainak ideje alatt az európai parlamenti képviselők saját államuk területén a parlamentjük képviselőire vonatkozó mentességet élvezik; mivel nem lehet hivatkozni a mentességre olyan esetben, amikor valamely képviselőt bűncselekmény elkövetésében tetten érnek; és mivel a mentesség nem akadályozhatja meg az Európai Parlamentet azon jogának gyakorlásában, hogy valamely képviselőjének mentességét felfüggessze,
            
         
               C.
            
            
               mivel az Európai Parlament magyarországi képviselőinek jogállásáról szóló 2004. évi LVII. törvény 10. §-ának (2) bekezdésében foglaltak szerint az európai parlamenti képviselőt az országgyűlési képviselővel azonos mentelmi jog illeti meg,
            
         
               D.
            
            
               mivel az országgyűlési képviselők jogállásáról szóló 1990. évi LV. törvény 5. §-ának (1) bekezdésében foglaltak szerint valamely képviselő ellen büntetőeljárást csak a Magyar Országgyűlés előzetes hozzájárulásával lehet indítani vagy folytatni, továbbá az Európai Parlament magyarországi képviselőinek jogállásáról szóló 2004. évi LVII. törvény 12. §-ának (1) bekezdésében foglaltak szerint az Európai Parlament dönt az európai parlamenti képviselők mentelmi jogának felfüggesztéséről,
            
         
               E.
            
            
               mivel Deutsch urat rágalmazással vádolják, amelyet állítólag egy 2010. március 25-i rádióműsorban – ahová mint politikust és az Európai Parlament képviselőjét hívták meg – a magánvádlóra vonatkozóan tett kijelentéseivel követett el,
            
         
               F.
            
            
               mivel ezért helytálló az a megállapítás, hogy Deutsch úr európai parlamenti képviselői feladatai ellátása során adott hangot véleményének,
            
         
               1.
            
            
               úgy határoz, hogy nem függeszti fel Deutsch Tamás mentelmi jogát;
            
         
               2.
            
            
               utasítja elnökét, hogy haladéktalanul továbbítsa ezt a határozatot és illetékes bizottsága jelentését az Magyar Köztársaság illetékes hatóságának.
            
         
      (1)  101/63 sz. Wagner kontra Fohrmann és Krier ügy (EBHT 1964., 383. o.), a 149/85. sz. Wybot kontra Faure és társai ügy (EBHT 1986., 2391. o.), illetve a C-200/07. és a C-201/07 Marra kontra De Gregorio és Clemente összevont ügyek, amelyeket a Bírósági Határozatok Tárában még nem tettek közzé.